РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

011 Број:06-2/7-21

26. јануар 2021. године

Београд

**ЗАПИСНИК**

**20. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ У УТОРАК, 26. ЈАНУАРА 2021. ГОДИНЕ, У 9,15 ЧАСОВА**

Седница је почела у 9,15 часова.

Седници је председавала др Александра Томић, председник Одбора.

Седници су присуствовали чланови Одбора: Верољуб Арсић, Душко Тарбук, Оливера Пешић, Соња Влаховић, Бобан Бирманчевић, Братимир Васиљевић, Ана Чарапић, Владимир Маринковић и Золтан Пек.

Седници су присуствовали заменици чланова Одбора: Виктор Јевтовић, Никола Војиновић, Велибор Милојичић, Зоран Томић, Угљеша Марковић и Розалија Екрес

Седници нису присуствовали чланови Одбора: Зоран Бојанић, Љиљана Кузмановић Вујаковић, Војислав Вујић и Милорад Мијатовић, као ни њихови заменици.

Седници Одбора присуствује повереник Министарства финансија Надица Пантовић, Сектор за царински систем.

На предлог председника, Одбор је већином гласова (11 гласова за, два нису гласала) утврдио следећи

**Д н е в н и   р е д :**

1. **Разматрање Предлога закона о потврђивању Измене Међународне конвенције о Хармонизованом систему назива и шифарских ознака робе, који је поднела Влада ( број 011-2238/20 од 25. децембра 2020. године ).**

Пре преласка на рад по утврђеној тачки дневног реда, Одбор је једногласно (13 гласова за) усвојио записнике са 16, 17, 18. и 19. седнице Одбора.

**1.тачка дневног реда:** Разматрање Предлога закона о потврђивању Измене Међународне конвенције о Хармонизованом систему назива и шифарских ознака робе

Повереник министарства Надица Пантовић образложила је разлоге за подношење овог предлога закона, а то је потреба да се усвоје измене члана 8. Међународне конвенције о Хармонизованом систему назива и шифарских ознака робе; наведеном конвенцијом Србија се, као страна уговорница, обавезала да ће њена номенклатура царинске тарифе и статистичка номенклатура бити усаглашене са утврђеним хармонизованим системом назива и шифарским ознакама робе из ове конвенције. Предлог за измене члана 8. односи се на потребу ограничавања броја захтева страна уговорница за поновно разматрање предлога хармонизованог система на два како се не би успоравао процес доношења одлука. Основни циљ је да се у свим државама уговорницама уједначи номенклатура робе.

Одбор је једногласно (13 гласова за) усвојио

**ИЗВЕШТАЈ**

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлога закона о потврђивању Измене Међународне конвенције о Хармонизованом систему назива и шифарских ознака робе.

За известиоца на седници Народне скупштине. одређена је др Александра Томић, председник Одбора.

Седница Одбора је завршена у 9,25 часова.

 Седница је тонски снимана.

            СЕКРЕТАР                                                                    ПРЕДСЕДНИК

        Тијана Игњатовић                                           др Александра Томић